روسیا خاریجی ایشلر ناظیری سرگئی لاوروو ونزوئلا-داکی چئوریلیش جهدی ایله باغلی امریکانی اولوسلار آراسی حقوق نورما‌لاری چرچیوه‌سینده حرکت ائتمه‌یه چاغیردی.
روسیا خاریجی ایشلر ناظیری سرگئی لاوروو اؤلکه‌سینه سفر ائدن ونزوئلا خاریجی ایشلر ناظیری خورخه آریزا ایله پایتاخت مسکوا-دا گؤروشدو.
روسیا‌لی ناظیر گؤروش‌دن اول آچیقلاما‌لار وئردی.
ونزوئلا-داکی دؤولت چئوریلیشی جهدینی دیرلندیرن لاوروو: "کاراکاس-دا زورلا حاکمیتی دییش‌دیرمک جهدی‌نین البته کی، دموکراتیک پروسه ایله هئچ بیر علاقه‌سی یوخ‌دور. بو جهد بحرانین سیاسی یول‌لارلا حل ائدیلمه‌سینه ضربه ائندیریر. حادثه‌لرین بو شکیلده جریانی منفی نتیجه‌لره سبب اولار" دئدی.
روسیانین دؤولت باشچی‌سی ولادیمیر پوتین ایله امریکا پرزیدنتی دونالد ترامپ آراسیندا ایکی گون اول تلفون دانیشیغی اولدوغونو خاطیرلا‌دان لاوروو: "امریکا-نی و دستکچی‌لرینی مسئولیت‌سیز پلان‌لاردان ایمتینا ائتمه‌یه و یالنیز اولوسلار آراسی حقوق نورما‌لاری چرچیوه‌سینده حرکت ائتمه‌یه چاغیریریق" ایفاده‌لرینی ایشلتدی.
ونزوئلا خاریجی ایشلر ناظیری خورخه آریزا دا اؤلکه‌سی‌نین سوورن‌لیگی‌نین هر هانسی بیر قوه طرفین‌دن پوزولمایاجاغینی وورغولادی.
